Diari Oficial de la Generalitat Valenciana


Sumari del DOGV 7828, del 14-07-2016 (2016/5517)

RESOLUCIÓ de 8 de juliol de 2016, del secretari autonòmic d'Educació i Investigació, per la qual es publica la relació de mòduls de cicles formatius la dedicació dels qual és susceptible de desdoblament per al curs 2016-2017 en centres públics.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7828

Data del DOGV
:   14-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5517


Data del document
:   08-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 8 de juliol de 2016, del secretari autonòmic d'Educació i Investigació, per la qual es publica la relació de mòduls de cicles formatius la dedicació dels qual és susceptible de desdoblament per al curs 2016-2017 en centres públics. [2016/5517]  
L'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que imparteixen ESO, Batxillerat i Formació Professional, dependents de la conselleria competent en matèria d'educació, estableix, en l'article 17.3, que anualment es publicarà, per mitjà d'una resolució de la secretaria autonòmica competent en matèria d'educació, i, a falta d'això, per l'òrgan competent en matèria de formació professional, la relació de mòduls i/o d'especialitats de professorat dels cicles formatius la dedicació horària dels quals és susceptible de desdoblament, i s'incrementarà, si és necessari, la plantilla dels centres per a impartir-los; s'entén que si no se'n produeix cap publicació, es mantindrà la relació publicada l'última vegada.  
En virtut del que exposa, i d'acord amb les competències atribuïdes per l'article 17.3 de l'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que imparteixen ESO, Batxillerat i Formació Professional, dependents de la conselleria competent en matèria d'educació, resolc:  
  
Primer. Mòduls susceptibles de desdoblament de cicles formatius en centres docents públics  
De conformitat amb allò que disposa l'article 17.3 de l'Ordre 69/2015, de 25 de juny, la relació de mòduls de cicles formatius de formació professional del sistema educatiu la dedicació horària dels quals és susceptible de desdoblament, així com la distribució i la quantificació d'aquests, és la que s'arreplega en l'annex I d'aquesta resolució. La relació serà aplicable per al curs 2016-2017 i successius fins que no es modifique.  
  
Segon. Mòduls susceptibles de desdoblament de cicles formatius en centres docents públics aplicables per al curs 2017-2018 corresponents al segon curs de cicles implantats per primera vegada en el curs 2016-2017  
Els mòduls de segon curs susceptibles de desdoblament corresponents a cicles formatius la implantació dels quals es produeix per primera vegada en el curs 2016-2017 s'inclouen en l'annex II d'aquesta resolució, si bé no produeixen efectes durant el curs escolar 2016-2017, sinó durant el curs escolar 2017-2018, ja que la implantació dels ensenyaments de primer i segon curs és successiva en els curs 2016-2017 i 2017-2018, respectivament.  
  
Contra aquesta resolució, que no esgota la via administrativa, els interessats podran interposar un recurs d'alçada davant del conseller d'Educació, Investigació, Cultura i Esport en el termini d'un mes a comptar de l'endemà de ser publicada en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 8 de juliol de 2016.- El secretari autonòmic d'Educació i Investigació: Miguel Soler Gracia.